Lili Dujourie

Lili Dujourie (Roeselare, Flandria, Belgika, 1941) artista bisuala da, eta batez ere eskulturak, pinturak eta bideoak sortzen ditu. Bakarkako eta taldekako erakusketa ugaritan parte hartu du 1968tik.

 Lan ibilbidea 
Dujouriek lantzen dituen materialen artean daude buztina, collage-papera, burdina, beruna, marmola, argazkigintza, igeltsua, belusa eta bideoa. Sexualitatea pertsonifikatzen du horietan, artelanaren dimentsio aldakorra erakutsita. Lanaren kanpoaldean jartzen du arreta, eta sinplifikatu beharrean, apaingarriei ematen die protagonismoa. Jorratu dituen gaien artean daude denbora, figuratiboaren eta abstraktuaren arteko aldaketa, tristura sentsazioa eta espazioaren alderdi emozional baten bilaketa.

 Natura jakintsua da 
Dujourieren lana Sofia Erregina Arte Zentroa Museo Nazionalean egon zen ikusgai 2011 urteko ekainetik irailera. Erakusketa horretan, Natura jakintsua da, artelanak bere ibilbideko une ezberdinetakoak dira, eta hori pieza bakoitzaren historiaren azterketarekin osatu zen. Antzezpen bat baino gehiago, simulazio bat izan zen erakusketa, antzerki-izaera baitu. Bi zatitan banatzen da:

 Lehen seriea: Initialen der stilte, mahai bateko taula fin baten gainean jarritako buztinezko objektuez osatu zuen, hezur, hosto eta sustraien formekin.
 Bigarren seriea: Europan helburu sendagarriekin landutako loreen eragina duten maché paperezko eskultura txikiz osatua.

 Bideoa 
Dujourie 1960ko hamarkadan hasi zen bideogintzan, modu eskuragarrian. Bere pinturek eta eskulturek eragina izan zuten sortu zituen bideoen konposizioan eta esparru kontzeptualean. Bere gorputzarekin egiten du lan, batez ere biluzik grabatuta, emakumeen irudikapenari buruzko adierazpen feministak eginda. Bere bideo gehienetan, Dujourie gela batean bakarrik zegoela hartualdi bakar batean filmatu zen. Editatu bako bideoak performance modu bat bezala existitzen ziren. Begirada maskulinoa esploratu eta borrokatu zuen, behatua eta ikusle ikuspuntutik lan eginda, grabazio jarraiak eginez forma eta mugimendu perfektuak aurkitzeko.

Bere lanen zerrenda bideoan dokumentatuta:

 Koraal, 1972
 Hommage à...II, 1972
 Hommage à...III, 1972
 Passion, 1972
 Sanguine, 1972
 Une tache, 1972
 Sonnet, 1972

 Erakusketak eta instalazioak 
Banakako erakusketak:

 S.M.A.K., Ghent, Folds in Time, 2015
 Galerie DAAD, Berlin, 1991
 Galerie Michael Janssen, 2011
 Iron, plaster and wood, Museo Nacional Centro de Arte Reina Sofía, Spain, 1992
 Centro Andaluz de Arte Comptemporaneo, 2004
 Palais des Beaux-Arts de Bruselas, 2005
 Clay Works, Galerie Erna Hecey, Brussel, 2007
 La naturaleza es sabia, Museo Nacional Centro de Arte Reina Sofía, 2011

 Erreferentziak 

 Kanpo estekak 

Kategoria:Bideoartistak
Kategoria:Belgikako artistak
Kategoria:Belgikako margolariak
Kategoria:Emakume margolariak
Kategoria:Emakume artistak